**Primavara**

*Duiliu Zamfirescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bine-ai venit din nou la noi

Surata primavara,

Sa mai rasune prin zavoi

Teleanca turmelor de oi

Si cucul pierde-vara.

Bine-ai venit cu parul prins

In margaritarele,

Cu trupul pe sub san incins

Involburate intr-adins

Rochiti de randunele.

Mireasa-n carul tau de flori

Cu fluturi prin bulendre,

Aduci taraf de cantatori,

Vioarele-n privighetori.

Iar cobza-n macalendre.

Dai lumii sufletul senin

Si dor de poezie,

Dai chef de joc si de pelin

Si poate, un pahar cu vin

Nuntasului ce scrie.